পদ্মা সেতু নির্মাণ প্রসঙ্গে প্রধানমন্ত্রী বলেন, আমরা পরমুখাপেক্ষী হবো না। পরের কাছে হাত পাতবো না। পদ্মা সেতু আমরা শুরু করেছিলাম। কিন্তু চক্রান্তের কারণে এটি বন্ধ হয়ে গেছে। শেষ পর্যন্ত আমরা নিজেদের অর্থে এর কাজও শুরু করেছি। তিনি বলেন, আমরা বার্ষিক উন্নয়ন কর্মসূচীর ৯৬ শতাংশ বাস্তবায়ন করেছি। ২১ হাজার ৫৬৯ কিলোমিটার রাস্তা, ৪ হাজার ৫০৭টি সেতু ও ১৩ হাজার ৭৭১ টি কালভার্ট তৈরি করেছি। ৮ হাজারের বেশি প্রায় ৯ হাজার মেগাওয়াটের কাছাকাছি বিদ্যুত্ উত্পাদন করেছি।